## Uredba o unutarnjem ustrojstvu Državnog zavoda za statistiku

### NN 72/2000 (20.7.2000.), Uredba o unutarnjem ustrojstvu Državnog zavoda za statistiku

# VLADA REPUBLIKE HRVATSKE

1568

Na temelju članka 60. stavka 1. i 2. Zakona o sustavu državne uprave
(»Narodne novine«, br. 75/93, 48/99 i 15/2000), Vlada Republike Hrvatske je na
sjednici održanoj 2000. godine, donijela

## UREDBU

### o unutarnjem ustrojstvu Državnog zavoda za statistiku

I.  OPĆE ODREDBE

Članak 1.

Ovom se Uredbom određuje unutarnje ustrojstvo Državnog zavoda za
statistiku (u tekstu koji slijedi: Zavod), nazivi upravnih organizacija u
sastavu Zavoda i drugih unutarnjih ustrojstvenih jedi­nica, te njihov
djelokrug, način upravljanja, okvirni broj držav­nih službenika i namještenika
za obavljanje poslova iz dje­lo­kruga Zavoda, suradnja i način planiranja
poslova, kao i druga pi­tanja od značaja za rad Zavoda.

Uz poslove utvrđene ovom
Uredbom unutarnje ustrojstvene jedinice Zavoda obavljaju i druge poslove koje
im povjeri ravnatelj.

Članak 2.

Unutarnje ustrojstvo i
upravljanje unutarnjim ustrojstvenim jedinicama Zavoda, kao i potreban broj
državnih službenika i namještenika, udređuje se na način da Zavod može poslove
iz svog djelokruga i nadležnosti obavljati stručno, djelotvorno i racionalno.

II.  UNUTARNJE USTROJSTVO ZAVODA

Članak 3.

Za obavljanje poslova iz djelokruga Zavoda ustrojavaju se sljedeće
unutarnje ustrojstvene jedinice:

A. Posebne
ustrojstvene jedinice:

     1. Kabinet ravnatelja,

     2. Odjel međunarodne suradnje.

B. Upravne
organizacije u sastavu Zavoda:

     1. Uprava proizvodnih statistika,

     2. Uprava uslužnih
statistika,

     3. Uprava statistika rada
i životnog standarda,

     4. Uprava društvenih
statistika,

     5. Uprava nacionalnih
računa,

     6. Uprava razvoja i
analize,

     7. Uprava informacija,
dokumentacije i publicistike,

     8. Uprava informatičkih
tehnologija,

     9. Uprava registara,

    10. Uprava pravnih,
financijsko-računovodstvenih, općih poslova i nabave.

III. DJELOKRUG UNUTARNJIH USTROJSTVENIH JEDINICA ZAVODA

A. POSEBNE USTROJSTVENE JEDINICE

Članak 4.

Kabinet ravnatelja obavlja
protokolarne, stručne i administrativne poslove za ravnatelja i njegovog
zamjenika, poslove u svezi s realizacijom programa aktivnosti ravnatelja i
njegovog zamjenika, poslove u svezi s odnosom s javnošću i sredstvima javnog
priopćavanja, poslove u svezi s kontakatima i komunikacijom s Vladom Republike
Hrvatske i Hrvatskim državnim saborom, drugim tijelima državne uprave i drugim
pravnim i fizičkim osobama, poslove utvrđivanja i provođenja politike
planiranja i izvršenja, obavlja poslove pribavljanja dokumentacije i materijala
od ustrojstvenih jedinica Zavoda, te njihovog pravodobnog zaprimanja,
rješavanja i dostavljanja, pohranu pošte označene odre­đenim stupnjem tajnosti,
izrađivanje i čuvanje zapisnika sa struč­nih kolegija i drugih sastanaka,
praćenje izvršenja obveza utvr­đe­nih na Kolegiju ravnatelja, poslove
korespondencije, kao i druge stručne i administrativne poslove.

Članak 5.

Uz Kabinet ravnatelja
predviđaju se i samostalni izvršitelji – savjetnici ravnatelja za posebne
službene potrebe Zavoda.

Članak 6.

Odjel međunarodne suradnje je
posebna ustrojstvena jedinica koja obavlja stručne, savjetodavne i
administrativne poslove u svezi s međunarodnom suradnjom, a posebice suradnjom
s Eurostatom i Europskom unijom; potiče i sudjeluje u sklapanju me­đunarodnih
ugovora o suradnji iz područja djelokruga Zavoda s međunarodnim statističkim
uredima i drugim organizacijama i institucijama na način i uz uvjete utvrđene
zakonom i aktima Vla­de Republike Hrvatske o međunarodnoj statističkoj
suradnji, obavlja koordinaciju i nadzor nad provedbom ugovora o međuna­rod­noj
statističkoj suradnji; koordinira odnose međunarodne suradnje s ustrojstvenim
jedinicama Zavoda; skrbi o predstavnicima me­đunarodne suradnje u Republici
Hrvatskoj, koordinira njihove aktivnosti i organizira njihov smještaj; obavlja
i druge stručne i administrativne poslove u svezi s izvršavanjem ugovora o među­na­rodnoj
suradnji.

B. UPRAVNE ORGANIZACIJE U SASTAVU ZAVODA

B.1.Uprava proizvodnih statistika

Članak 7.

Uprava proizvodnih statistika obavlja sljedeće stručne poslove:
pripremu, izradu i razvoj statističkih standarda za provedbu, analizu
projiciranja i diseminaciju statističkih pokazatelja te me­đu­narodnu stručnu
suradnju i koordinaciju rada za područja djelatnosti proizvodnih statistika:
poljoprivrede, lova i šumarstva; ribarstva; rudarstva i vađenja; prerađivačke
industrije; opskrbe električnom energijom, plinom i vodom; građevinarstva;
izradu i analizu ekonomskih računa poljoprivrede, energetske bilance RH,
pokazatelja stanovanja; izrađuje statističke standarde za popis poljoprivrede
sukladno sadržaju i dinamici svjetskog i europskog popisa poljoprivrede te
koordinira organizaciju provedbe; izra­đuje metodologiju za popis stanova i
potiče njegovu provedbu; nadzire ustrojavanje i vođenje statističkih registara
poduzeća, poljo­privrednih i šumarskih gospodarstava, ribarskih brodova,
sudjeluje u uspostavljanju registra stanova i zgrada; razvija, izrađuje i
koordinira primjenu međunarodnih harmoniziranih metodologija i ekonomskih
klasifikacijskih sustava iz djelokruga ove upravne organizacije; planira,
koordinira i organizira rad te konzistentnost statističkog sustava u suradnji s
drugim ustrojstvenim jedinicama iz svoje nadležnosti i drugim upravniim
organizacijama Zavoda; kontinuirano prati razvoj statistike i koordinira rad s
među­na­rodnim statističkim institucijama te skrbi o ispunjavanja obveza iz
preuzetih međunarodnih obveza RH iz djelokruga proizvodnih statistika.

U okviru Uprave proizvodnih
statistika ustrojavaju se:

1. Odjel
proizvodnih statistika poljoprivrede, šumarstva i ribar-            stva,

2. Odjel popisa, registara i
struktura poljoprivrede,

3. Odjel statistike cijena i
ekonomskih računa poljoprivrede,

4. Odjel statistike
industrije i energije,

5. Odjel statistike
građevinarstva i stanovanja.

Članak 8.

Odjel proizvodnih statistika poljoprivrede, šumarstva i ribarstva
obavlja sljedeće stručne poslove: sudjeluje u izradi i razvoju metodologija i
klasifikacija za poljoprivredu, lov, šumarstvo i ribarstvo; provodi
istraživanja i izrađuje pokazatelje o proizvodnji, intermedijarnoj potrošnji,
prodaji i proizvodnji usjeva, vinogradarstva, voćarstva, stočarstva i uzgoja
ostalih životinja, mljeka, šumarstva i sječe drva, morskog i slatkovodnog
ribarstva; provodi statistička istraživanja o ulovu i uzgoj divljači, šumskom
fondu, proizvodnji šumskih proizvoda, ribarskim brodovima i opremi u ribarstvu,
uzgoju ikre i mlađi, uzgoju riba, rakova i školjaka u ribnjacima, uslugama u
ribarstvu te agroindustriji; izrađuje bilance proizvoda poljoprivrede,
šumarstva i ribarstva; sudjeluje u izradi statističkih registra vinogradarstva
i voćarstva, te ribarskih brodova; izrađuje bilance inputa i outputa
poljoprivrednih i šumarskih proizvoda, te proizvoda ribarstva; sudjeluje u
izradi metodologije za provedbu i obradi popisa poljoprivrede; razvija i
primjenjuje međunarodne harmonizirane statističke standarde za poljoprivredu,
šumarstvo i ribarstvo; izrađuje i druge relevantne pokazatelje, prema
nacionalnim zahtjevima i razvoju međunarodne statističke prakse.

Članak 9.

Odjel popisa, registara i struktura poljoprivrede obavlja slje­deće
stručne poslove: predlaganje, pripremu i izradu statistič­kih standarda za
provedbu popisa poljoprivrede sukladno konceptu, sadržaju i dinamici svjetskog
i europskog popisa poljoprivrede uz osiguravanje nacionalnih interesa;
koordinira organizaciju provedbe i obrade popisnog materijala u suradnji s
drugim upravnim jedinicama i organizacijama Zavoda, te relevantnim vanjskim
institucijama; izrađuje rezultate popisa te obavlja međunarodnu raz­mjenu
podataka dobivenih popisom; ustrojavanje, vođenje i ažuriranje registra
poljoprivrednih i šumarskih gospodarstava, registara voćarstva i
vinogradarstva, te ribarskih brodova u suradnji s drugim ustrojstvenim
jedinicama; uspostavlja baze podataka poljoprivrede, šumarstva i ribarstva te
izgrađuje informacijski statistički sustav po modelima Eurostata, FAO i drugih
međunarodnih institucija; predlaže, priprema i izrađuje statističke standarde
za strukturalne pokazatelje poljoprivrede, šumarstva, i ribarstva, izrađuje
kategorizaciju korištenja zemljišta u poljoprivredi, tipologiju gospodarstava
prema vrsti poljoprivrede proizvodnje, standardnu bruto granicu ekonomske
veličine poljoprivrednih gospodarstava u suradnji s drugim ustrojstvenim
jedinicama Uprave, te sukladno tomu provodi, obrađuje i analizira statistička
istraživanja i predlaže program rada; sudjeluje u razvoju i izboru metode
uzoraka; analizira, objavljuje i obavlja međunarodnu razmjenu statističkih
podataka za navedeni djelokrug rada; izrađuje i druge relevantne pokazatelje,
prema nacionalnim zahtjevima i razvoju među­narod­ne statističke prakse.

Članak 10.

Odjel statistike cijena i
ekonomskih računa poljoprivredeobavlja sljedeće stručne poslove:
pripremu, predlaganje i izradu statističkih standarda za provedbu, obradu,
analizu, procjenjivanje, objavljivanje i međunarodnu razmjenu statističkih
podataka za kompilaciju i izradu ekonomskih računa poljoprivrede i šumarstva te
statistike cijena poljoprivrede; analizira statistička istraživanja i predlaže
program rada i skrbi o konzistentnosti pokazatelja; uvodi, provodi i organizira
statistička istraživanja o cijenama, prihodima i strukturi radne snage u
poljoprivredi i šumarstvu te izrađuje pokazatelje o cijenama kao što su indeksi
cijena proizvođača u poljoprivredi, šumarstvu i ribarstvu, obračun računa
proizvodnje i poduzetničkog računa za poljoprivredu, šumarstvo i ribarstvo te i
drugi relevantni pokazatelji ove statistike; koordinira harmoniziranost i
potpunost pokazatelja za obračun cijena inputa i outputa te ekonomskih računa
poljoprivrede i šumarstva s drugim ustrojstvenim jedinicama Uprave i upravnim
organizacijama Zavoda posebice Upravom nacionalnih računa; predlaže i sudjeluje
u uspostavljanju i održavanju baza podataka te uvođenju projekcijskih modela
Eurostata, FAO i drugih međunarodnih institucija; izrađuje i druge relevantne pokazatelje
za navedena područja, prema nacionalnim zahtjevima i razvoju međunarodne
statističke prakse.

Članak 11.

Odjel statistike industrije i
energije obavlja sljedeće stručne poslove: pripremu, izradu, objavu i razvoj
metodologija i klasifikacija međunarodno harmoniziranih i ostalih međunarodno
harmoniziranih statističkih standarda za industriju i energiju u svezi s
provođenjem istraživanja za područja gospodarskih djelatnosti rudarstva i
vađenja, prerađivačke industrije, opskrbe električnom ener­gijom, plinom i
vodom; izradu kratkoročnih pokazatelja, te provedbu statističkih istraživanja
za izračun indeksa fizičkog obuj­ma industrijske proizvodnje, indekse utroška i
zaliha sirovina i materijala, indeksa utroška energije u pogonske i tehnološke
svrhe, indeksa zaposlenika, indeksa proizvodnosti rada, indeksa prometa,
indeksa naruđbi kao i drugih relevantnih pokazatelja statistike kratkoročnih
pokazatelja industrije, izradu poslovno-strukturalnih pokazatelja za industriju
i energiju kao što su elementi računa proizvodnje, prve raspodjele, investicija
i radne snage; izra­du energetske bilance RH prema metodologiji UN, EU i OECD;
izrađuje i druge pokazatelje industrije prema nacionalnim zahtjevima i razvoju
međunarodne statističke prakse.

Članak 12.

Odjel statistike građevinarstva i stanovanja obavlja sljedeće stručne
poslove: pripremu, izradu i razvoj metodologija i klasi­fika­cija u svezi s
provođenjem istraživanja za područje gospodarske djelatnosti građevinarstva i
stanovanja; izradu kratkoročnih pokazatelja građevinarstva kao što su indeks
građevinske proizvodnje, narudžaba, pokazatelja o izgradnji građevina
visokogradnje i niskogradnje, vrijednost građevinskih radova i utrošenoga
građev­nog i pogonskog materijala i energije; izradu pokazatelja o izdanim građevnim
i uporabnim dozvolama za zgrade i stanove te za ostale građevine; izradu
poslovno-strukturalnih pokazatelja građe­vinarstva kao što su elementi računa
proizvodnje, prve raspodjele, investicija i radne snage; pripremu i provedbu
popisa stanova; izradu pokazatelja o započetoj i završenoj stambenoj izgradnji
i opremljenosti stanova, o srušenim zgradama sa stanovima i prena­mjeni
stambenog prostora u nestambeni, te izradu bilanca stambenog fonda; podaci o
prodanim stanovima na kojima je postojalo stanarsko pravo, podaci o cijenama
prodanih novih stanova po 1 m2, kao i drugi relevantni
pokazatelji navedene statistike; sudjeluje u razvojnoj djelatnosti Zavoda te
razvija i primjenjuje mađu­narodno harmonizirane statističke standarde za
statistiku građe­vinar­stva i stanovanja.

B.2. Uprava uslužnih statistika

Članak 13.

Uprava uslužnih statistika obavlja sljedeće stručne poslove: izradu i
razvoj metodologija, pripremu i provedbu statističkih istra­živanja, obradu,
objavu i prezentiranje dobivenih podataka, razvoj i primjenu nomenklatura,
klasifikacija i statističkih standarada kojima osigurava usporedivost podataka
i pokazatelja na nacionalnoj i međunarodnoj razini, pripremu i objavu
stručno-meto­doloških publikacija, sudjeluje u nacionalnoj i međunarodnoj struč­noj
suradnji i koordina rad u svrhu daljnjeg razvoja statistike. Statistička
istraživanja provode se u tjednoj, mjesečnoj, tromje­sečnoj, godišnjoj ili
višegodišnjoj periodici. Rezultati kratkoročnih i strukturalnih istraživanja i
periodični popisi osiguravaju podatke i statističke pokazatelje o stanju,
strukturi i dinamici kretanja za distributivnu trgovinu, ugostiteljstvo i
turizam, robnu razmjenu s inozemstvom, prijevoz, skladištenja i veze te
poslovne i ostale uslu­ge.

U Upravi uslužnih statistika ustrojavaju se:

2.1. Odjel statistike distributivne trgovine,

2.2. Odjel statistike robne razmjene s inozemstvom,

2.3. Odjel statistike ugostiteljstva i turizma,

2.4. Odjel statistike prijevoza, skladištenja i veza,

2.5. Odjel statistike poslovnih i ostalih usluga.

Članak 14.

Odjel statistike distributivne trgovine obavlja sljedeće stručne
poslove: pripremu, izradu i razvoj metodologija i klasifikacija, provedbu i
obradu statističkih istraživanja, publiciranje i disiminaciju statističkih
podataka i pokazatelja o distributivnoj trgovini, trgovine na veliko za svoj
račun, posredovanja u trgovini na veliko, trgovini na malo na domaćem tržištu
(u prodavaonicama i izvan prodavaonica), popravaka motornih vozila i motocikala
te predmeta za osobnu uporabu u kućanstvu. Rezultati kratkoročnih i
strukturalnih istraživanja osiguravaju podatke o prometu, zalihama,
zaposlenicima u distribtivnoj trgovini, broju prodavaonica, troškovima radne
snage, nabavkama roba i usluga, pokazateljima o kapacitetima u trgovini na
malo, indeksu fizičkog obujma prometa u trgovini na malo, desezoniranim
indeksima i drugima relevantnim pokazateljima iz područja distributivne
trgovine.

Članak 15.

Odjel statistike robne
razmjene s inozemstvom obavlja slje­deće stručne poslove: pripremu, izradu i
razvoj metodologija i klasifikacija, provedbu i obradu statističkih
istraživanja, publiciranje i diseminaciju statističkih podataka i pokazatelja
koji se odnose na dobivanje relevantnih, pouzdanih i pravovremenih podataka te
statističkih pokazatelja o robnoj razmjeni s inozemstvom iz Jedinstvene
carinske deklaracije. Rezultati statističkih istraživanja osiguravaju podatke o
vrijednosti i količini izvezene i uvezene robe, vrstama transakcija,
izvoznicima/uvoznicima, carinarnicama, zemljama namjene/porijekla i zemljama
izvoza/uvoza, potom pokazateljima o izvoznim i uvoznim cijenama, fizičkom
obujmu izvoza/ uvoza te odnosima razmjene, desezoniranim indeksima i drugim
relevantnim pokazateljima u robnoj razmjeni s inozemstvom.

Članak 16.

Odjel statistike
ugostiteljstva i turizma obavlja sljedeće stručne poslove: pripremu, izradu i
razvoj metodologija i klasifikacija, provedbu i obradu statističkih
istraživanja, publiciranje i diseminacija statističkih podataka i pokazatelja o
hotelima, restoranima, lječilištima i turističkim agencijama.

Rezultati kratkoročnih i
strukturalnih istraživanja osiguravaju podatke o broju turista, noćenjima,
izletnicima, smještajnim objektima, prometu, zaposlenicima u ugostiteljstvu,
potom pokazatelje fizičkog obujma prometa u ugostiteljstvu i desezoniranim
indeksima, ankete o domaćim i stranim turistima u smještajnim kapacitetima i
periodične popise u ugostiteljstvu te osiguravaju podatke o turističkoj
potrošnji i kapacitetima u ukupnoj turističkoj ponudi.

Članak 17.

Odjel statistike prijevoza,
skladištenja i vezaobavlja sljedeće stručne poslove: pripremu, izradu i
razvoj metodologija i klasifikacija, provedbu i obradu statističkih
istraživanja, publiciranje i disiminacija statističkih podataka i pokazatelja o
željeznič­kom, vodenom, zračnom prijevozu, pratećim i pomoćnim djelatnostima
prijevoza te poštama i telekomunikacijama. Rezultati kra­tko­ročnih i
strukturalnih istraživanja osiguravaju podatke o prijevoznim sredstvima,
prijevozu putnika i robe u unutrašnjem i međunarodnom prijevozu, prekrcaju
tereta, skladištenju robe, put­nič­kim agencijama, turoperatorima, poštanskim i
telekomunikacijskim uslugama, potom pokazatelje fizičkog obujma prije­voza,
tonske kilometre, desezonirane indekse i druge relevantne pokazatelje
prijevoza, veza i skladištenja.

Članak 18.

Odjel statistike poslovnih i
ostalih usluga obavlja sljedeće stručne poslove: pripremu, izradu i razvoj
metodologija i klasifikacija, provedbu i obradu statističkih istraživanja,
publiciranje i disiminacija statističkih podataka i pokazatelja o poslovanju s
ne­kretninama, iznajmljivanju, i poslovnim uslugama te ostalim us­luž­­nim
djelatnostima. Rezultati kratkoročnih i strukturalnih istra­živanja osiguravaju
podatke o prometu, zaposlenicima i drugim relevantnim pokazateljima iz područja
usluga.

B.3. Uprava statistika rada i životnog standarda

Članak 19.

Uprava statistika rada i životnog standarda obavlja sljedeće stručne
poslove: izradu i razvoj metodologija, pripremu i provedbu statističkih
istraživanja, obradu, objavu i prezentiranje dobivenih podataka, razvoj i
primjena nomenklatura, klasifikacija i statističkih standarada kojima osigurava
usporedivost podataka i pokazatelja na nacionalnoj i međunarodnoj razini,
priprema i objava stručno-metodoloških publikacija, sudjelovanje u nacionalnoj i
međunarodnoj stručnoj suradnji i koordinacija rada u svrhu daljnjeg razvoja
statistike. Ove poslove obavlja za statistička praćenja: ekonomski aktivnog
stanovništva, njegove dinamike i karakteristika, visine i strukture zarada koje
se ostvaruju u obavljanju tih aktivnosti, statistike cijena, osobne potrošnje i
životnog standarda stanovništva i statistike zaštite okoliša.

U Upravi statistika rada i
životnog standarda ustrojavaju se:

3.1. Odjel statistike rada,

3.2. Odjel statistike cijena,

3.3. Odjel statistike osobne
potrošnje,

3.4. Odjel statistike zaštite
okoliša.

Članak 20.

Odjel statistike rada obavlja
sljedeće stručne poslove: pripremu, izrada i razvoj metodologija i
klasifikacija, provedba i obrada statističkih istraživanja, publiciranje i
diseminaciju statističkih podataka i pokazatelja o ekonomski aktivnom
stanovništvu, zaposlenima i nezaposlenima, te zaradama koje se ostvaruju u
obavljanju ekonomskih aktivnosti. Statističkim istraživanjima osiguravaju se u
mjesečnoj periodici, prema djelatnostima podaci o broju i kretanju zaposlenih i
nezaposlenih, prosječne bruto i neto plaće, a u godišnjoj periodici, prema
djelatnostima i razinama teritorijalnog ustrojstva, podaci o broju i strukturi
zaposlenih prema demografskim, obrazovnim i ekonomskim obilježjima i neto plaće
prema stupnju stručne spreme i odabranim zanimanjima. Odjel obavlja i sljedeće
stručne poslove: pripremu, izradu i razvoj međunarodnih metodologija i
klasifikacija, provedbu i obradu statističkih istraživanja na reprezentativnom
uzorku kućanstava, analizu, publiciranje i diseminaciju statističkih podataka i
pokazatelja o kategorijama radno sposobnog stanovništva, zaposlenima,
nezaposlenima i neaktivnima i njihovim karakteristikama prema obrazovnim,
demografskim, društveno-ekonomskim i drugim obilježjima, pri čemu primjenjuje
međunarodne klasifikacije i standarde.

Članak 21.

Odjel statistike cijena
obavlja sljedeće stručne poslove: pripremu, izradu i razvoj metodologija i
klasifikacija, provedba i obra­da statističkih istraživanja, publiciranje i
diseminacija stati­stičkih podataka i pokazatelja o cijenama. Statističkim
istraži­va­njima osiguravaju se podaci u mjesečnoj periodici po grupama i
podgrupama proizvoda i usluga o indeksima cijena na malo, indeksima troškova
života, indeksima cijena proizvađača industrij­skih i poljoprivrednih
proizvoda, indeksima cijena ugostiteljskih usluga i indeksima cijena
proizvođača građevnog materijala, te godišnje ispravljanje pondera i
oblikovanje indeksne liste za izračunavanje svih indeksa cijena.

Članak 22.

Odjel statistike osobne potrošnjeobavlja sljedeće stručne
poslove: pripremu, izradu i razvoj metodologija i klasifikacija, provedbu i
obradu statističkih istraživanja, publiciranje i diseminacija statističkih
podataka i pokazatelja o visini i strukturi izdataka za proizvode i usluge
osobne potrošnje kućanstava, visini i strukturi prihoda kućanstava, uštedama i
zaduženjima, karakteristikama uvjeta stanovanja, raspoloživosti trajnim
potrošnim dobarima, putovanjima, te vlastitoj proizvodnji upotrijebljenoj u
kućanstvu. Podaci se iskazuju prema osnovnim demografskim, ekonomskim i
socijalnim karakteristikama kućanstava i prema međunarodno usklađenim
klasifikacijama proizvoda i usluga.

Članak 23.

Odjel statistike zaštite okoliša obavlja sljedeće stručne poslove:
pripremu, izradu i razvoj metodologija i klasifikacija, provedbu i obradu
statističkih istraživanja, publiciranje i diseminacija statističkih podataka i
pokazatelja o statistici vodoprivrede, otpadaka i komunalne infrastrukture.
Statističkim istraživanjima osiguravaju se podaci o gospodarenju vodama i
kakvoći morske vode, onečišćenju zraka, zaštićenim područjima, biljkama i
životinjama, emisiji u okoliš, otpadu, nesrećama i prekršajima u okolišu i
komunalnoj infrastrukturi. U praćenju podataka surađuje se s odgovarajućim
nacionalnim institucijama iz ovog područja i primjenjuje se odgovarajuće
međunarodne norme i preporuke.

B.4. Uprava društvenih statistika

Članak 24.

Uprava društvenih statistika obavlja sljedeće stručne poslove: pripremu,
izradu i razvoj metodologija i klasifikacija, organizaciju i provođenje
statističkih istraživanja, izradu i primjenu među­narodnih standarda, razmjenu
statističkih podataka s međunarod­nim institucijama za područja: stanovništva,
obrazovanja, znanosti i tehnologije, kulture, sporta, socijalne skrbi,
pravosuđa i uprave i sudjelovanje u razvoju djelatnosti Zavoda.

U Upravi društvenih
statistika ustrojavaju se:

4.1. Odjel statistike
stanovništva,

4.2. Odjel popisa
stanovništva,

4.3. Odjel statistike
obrazovanja,

4.4. Odjel statistike
pravosuđa i uprave.

Članak 25.

Odjel statistike stanovništvaobavlja sljedeće stručne poslove: izradu metodologija u skladu s
međunarodnim preporukama i nacionalnim interesima, organizacija i provođenje
statističkih istraži­vanja, objavljivanje, analizu i međunarodnu razmjenu
podataka za područje vitalne statistike i statistike migracija, te izradu
sociodemografskih pokazatelja, procjene i projekcije broja stanovnika, izra­du
tablica mortaliteta i očekivanog trajanja života. Vitalna statistika obavlja
prikupljanje, obradu i diseminaciju podataka o rođenima, umrlima, sklopljenim i
rastavljenim brakovima i priznanju očinstva. Statistika migracija obavlja
prikupljanje, obradu i diseminaciju podataka o preseljenju stanovništva
(unutarnja migracija) i podatke o useljenju/iseljenju (vanjska migracija).

Članak 26.

Odjel popisa stanovništva
obavlja sljedeće stručne poslove: izradu metodologije popisa stanovništva,
kućanstava i stanova u skladu s međunarodnim preporukama i nacionalnim
interesima, organizaciju provođenja popisa i obrade podataka popisa, uz
suradnju s drugim upravnim organizacijama Zavoda, te izradu rezultata popisa i
analiza i međunarodnu razmjena podataka dobivenih popisom. Za organizaciju i
provođenje popisa izrađuje prijedlog Zakona o popisu, organizira logistiku i
promidžbu popisa. Priprema i provodi Probni popis i Kontrolni popis za kontrolu
obuhvata i kvalitete popisnih podataka. Sudjeluje na izradi međunarodnih
preporuka za popise.

Članak 27.

Odjel statistike obrazovanjaobavlja sljedeće stručne poslove: izradu metodologije, organizaciju i
provedbu statističkih istraži­vanja, pripremu i izradu statističkih standarda,
te primjenu istih, objavljivanje, analizu i međunarodnu razmjena podataka za
pod­ručje obrazovanja, istraživanja i razvoja te znanosti i tehnologije,
kulture, socijalne skrbi i sporta. Statistika obrazovanja obavlja pri­kupljanje
i obradu podataka o predškolskim ustanovama, osnovnim i srednjim školama,
visokim učilištima, učeničkim i studentskim domovima. Statistika istraživanja i
razvoja obavlja prikupljanje i obradu podataka o pravnim osobama koje obavljaju
aktivnost istraživanja i razvoja, i to u poslovnom i državnom sektoru, te u
visokom obrazovanju, kao i na području statistike inovacija i patenata.
Statistika kulture obavlja prikupljanje i obradu podataka o filmu, radiju,
televiziji, izdavaštvu, kazalištu, orkestrima i zborovima, knjižnicama,
muzejima, arhivima, zbirkama, udrugama kulturno-umjetničkog amaterizma,
udrugama tehničke kulture i zoo­loš­kim i botaničkim vrtovima, te nacionalnim
parkovima. Statistika socijalne skrbi obavlja prikupljanje i obradu podataka o
ustanovama socijalne skrbi, centrima za socijalni rad, korisnicima i oblicima
socijalne skrbi. Statistika sporta obavlja prikupljanje i obradu podataka o
sportskim, šahovskim i lovačkim društvima.

Članak 28.

Odjel statistike pravosuđa i
upraveobavlja sljedeće stručne pos­love: izradu metodologija,
organizaciju i provedbu statističkih istraživanja, objavljivanje, analizu i
međunarodnu razmjenu podataka za područje statistike pravosuđa gdje se prati
kriminalitet u kaznenom postupku: za punoljetne i maloljetne počinitelje
kaznenih dijela, koji su prijavljeni, optuženi i osuđeni; u prekršajnom
postupku za punoljetne i maloljetne počinitelje prekršaja, te pravne i
odgovorne osobe protiv kojih je prekršajni postupak pravo­moćno završen, dok
područje rada statistike uprave vezano uz izbore, provodi istraživanja o
zastupnicima Hrvatskoga državnog sabora i članovima predstavničkih tijela
jedinica lokalne samouprave i jedinica lokalne uprave i samouprave.

B.5. Uprava nacionalnih računa

Članak 29.

Uprava nacionalnih računa obavlja stručne poslove u svezi s: izradom,
razvojem i poboljšanjem metodologije, planiranjem i koordinacijom provođenja
statističkih istraživanja uz suradnju s drugim upravama Zavoda i drugim
tijelima koja prema Zakonu o državnoj statistici provode statistička
istraživanja, izračun nacionalnih računa i osnovnih makroekonomskih agregata,
provo­đe­njem dijela statističkih istraživanja potrebnih za izradu tro­mje­sečnih
i godišnjih nacionalnih računa, te sudjelovanje u razvoju djelatnosti Zavoda i
međunarodnu suradnju.

U Upravi statistika nacionalnih računa ustrojavaju se:

5.1. Odjel financijskih statistika,

5.2. Odjel bruto domaćeg proizvoda po paritetu kupovne moći,

5.3. Odjel bruto domaćeg proizvoda po proizvodnoj i dohodovnoj metodi,

5.4. Odjel bruto domaćeg proizvoda po potrošnoj metodi,

5.5. Odjel kapitalnih računa, zaliha i bilanca,

5.6. Odjel sektorskih i financijskih računa,

5.7. Odjel input-output tabele.

Članak 30.

Odjel financijskih statistika obavlja sljedeće stručne poslove:
sudjelovanje u izradi metodologija i provođenje dijela statističkih
istraživanja kojim se prikupljaju potrebni podaci za izradu bruto domaćeg
proizvoda i nacionalnih računa (elementi za obračun vrijednosti proizvodnje,
podaci o investicijama i dr.) za poduzetnike, obrtnike, neprofitne
organizacije, banke i financijske institucije, osiguravajuća društva,
izvanproračunske fondove, proračune i proračunske korisnike.

Članak 31.

Odjel bruto domaćeg proizvoda po paritetu kupovne moći obavlja stručne
poslove u svezi s: provođenjem međunarodnih programa usporedbe za obračun bruto
domaćeg proizvoda po paritetu kupovne moći, koordinacijom izrade, usklađivanjem
i publiciranjem godišnjih i tromjesečnih računa, koordinacijom i meto­do­loškom
suradnjom na izradi programa statističkih istraživanja kojim se prikupljaju
podaci za izradu nacionalnih računa, raz­vojem i poboljšanjem ekonomskih
klasifikacija i nomenklatura ko­rištenih u sustavu nacionalnih računa, te uvođenjem
regionalnih i satelitskih računa u statistički sustav Hrvatske.

Članak 32.

Odjel bruto domaćeg proizvoda po proizvodnoj i dohodovnoj metodiobavlja
sljedeće stručne poslove: izradu metodologije i izračunavanje osnovnog
makroekonomskog agregata bruto doma­ćeg proizvoda godišnje i tromjesečno, po
proizvodnoj i dohodovnoj metodi u tekućim i stalnim cijenama na temelju
statističkih istraživanja koja pruža cjelokupni statistički sustav Hrvatske, te
metodološka suradnja na izradi programa statističkih istraživanja kojim se
prikupljaju podaci za izradu nacionalnih računa.

Članak 33.

Odjel bruto domaćeg proizvoda po potrošnoj metodi obavlja sljedeće
stručne poslove: izradu metodologije i izračunavanje bruto domaćeg proizvoda
godišnje i tromjesečno po potrošnoj metodi u tekućim i stalnim cijenama, izradu
metodologije i izračun bruto nacionalnog dohotka, na temelju informacija koje
pruža cjelokupni statistički sustav Hrvatske, te metodološka suradnja na izradi
programa statističkih istraživanja kojim se prikupljaju podaci za izradu
nacionalnih računa.

Članak 34.

Odjel kapitalnih računa, zaliha i bilanca obavlja sljedeće struč­ne
poslove: izradu metodologije za statistička istraživanja o investicijama,
izradu metodologije i obračun kapitalnih računa, računa zaliha i bilanca,
izradu metodologije i obračun bruto investicija godišnje i tromjesečno, u
tekućim i stalnim cijenama na temelju informacija koje pruža cjelokupni
statistički sustav Hrvat­ske, te metodološka suradnja na izradi programa
statističkih istra­živanja kojim se prikupljaju podaci za izradu nacionalnih
računa.

Članak 35.

Odjel sektorskih i financijskih računaobavlja sljedeće stručne
poslove: izradu metodologija i obračun sustava nacionalnih računa Republike
Hrvatske, sektorskih i financijskih računa, na temelju infor­macija koje pruža
cjelokupni statistički sustav Hrvatske, te metodološku suradnju na izradi
programa statističkih istraživanja kojim se prikupljaju podaci za izradu
nacionalnih računa.

Članak 36.

Odjel input-output tabeleobavlja sljedeće stručne poslove:
izradu metodologije i input-output tabele Republike Hrvatske i analizu robnih
tokova, te metodološku suradnju na izradi programa statističkih istraživanja
kojim se prikupljaju podaci za izradu nacionalnih računa.

B.6. Uprava razvoja i analize

Članak 37.

Uprava razvoja i analizeobavlja sljedeće stručne poslove:
koordinaciju i izradu Programa statističkih istraživanja Republike Hrvatske u
godišnjoj i višegodišnjoj periodici, praćenje njihove realizacije, izradu
izvješća o radu, brigu o suradnji sa statističkim tijelima u županijama i
ispostavama, brigu o stručnom usavr­šavanju djelatnika, pomoć stručnim odjelima
kod izrade metodologija, klasifikacija i nomenklatura prema međunarodnim
standardima, praćenje problematike metoda prikupljanja podataka, predlaganje
primjene i izradu uzorka i statističko-ekonomsku analizu rezultata statističkih
istraživanja.

U Upravi razvoja i analize
ustrojavaju se:

6.1. Odjel pripreme i
praćenja Programa statističkih istraži­va­nja,

6.2. Odjel razvoja
metodologija,

6.3. Odjel izrade uzorka i
modela,

6.4. Odjel analiza i stručnog
osposobljavanja.

Članak 38.

Odjel pripreme i praćenja
Programa statističkih istraživanjaobavlja izradu Prijedloga programa
statističkih istraživanja Republike Hrvatske i Izvještaja o izvršenju Programa
u suradnji sa svim tijelima državne uprave koja prema Zakonu o državnoj
statistici provode statistička istraživanja, za proceduru usvajanja u Hrva­tskom
državnom saboru. Izrađuje modele planiranja i pra­ćenja izvršenja Programa rada
Zavoda i brine o njegovoj provedbi, obavlja praćenje organizacije i načina rada
područnih ureda za statistiku te izrade modela organizacije područnih
statističkih ureda i predlaganje promjene u legislativi. Odjel obavlja i druge
stručne poslove u svezi s koordinacijom i racionalizacijom Programa
statističkih istraživanja Republike Hrvatske koje odredi ravnatelj Zavoda.

Članak 39.

Odjel razvoja metodologijaobavlja sljedeće stručne poslove:
objedinjuje informacije, prati razvoj europskih i svjetskih metodologija,
klasifikacija, nazivlja, nomenklatura i njihove primjene u ekonomskim i
društvenim statistikama Zavoda i ostalim tijelima državne uprave koje provode
Program statističkih istraživanja, prati promjene međunarodne i nacionalne
legislative i njihov utje­caj na metodologije, klasifikacije, nazivlje i
nomenkluture; potiče, organizira i sudjeluje u radu međuresorskih radnih
skupina na usklađivanju metodologije statističkih istraživanja prema među­narodno
prihvaćenim definicijama; razvija, nadzire i pruža savjetodavnu podršku pri
izradi klasifikacija i nomenklatura i skrbi o njihovoj usporedivosti s
međunarodnim klasifikacijama i nomenklaturama; prati i predlaže način
prikupljanja podataka. Prati i predlaže model za sigurnost, zaštitu i
arhiviranje podataka.

Članak 40.

Odjel izrade uzorka i modela prati i razvija metode uzorka, izrađuje
uzorke za provođenje statističkih istraživanja u Zavodu, prati i razvija modele
desezoniranja i druge modele.

Članak 41.

Odjel analiza i stručnog osposobljavanjaobavlja statističku i
ekonomsku analizu rezultata statističkih istraživanja, kontinuirano valorizira
reprezentativnost primjenjenih metoda i daje ocjene kv­a­litete dobivenih
podataka te predlaže mjere za njihovo po­bol­j­šanje. Obavlja i makroekonomske
analize gospodarskih kretanja. Predlaže, prati program stručnog usavršavanja
djelatnika prema potrebama statistike; statističko, ekonomsko, informatičko i
ostalo stručno usavršavanje.

B.7. Uprava informacija, dokumentacije i publicistike

Članak 42.

Uprava informacija, dokumentacije i publicistikeobavlja slje­deće
poslove: pravodobno pribavljanje izvora informacija na svim medijima, javne
dostupnosti građe i posebnih obrada, davanje informacija domaćim i stranim
korisnicima putem koris­ničkih zah­tjeva, elektroničkom poštom, telefonom,
bazom podataka i teme­ljem upitnika, nadalje prikupljanje i trajno čuvanje pub­li­ka­cija
DZS-a, te prodaja publikacija. Obavlja također poslove prikupljanja, obrade,
evidentiranja, pohranjivanja i izlučivanja arhivske građe te distribuciju svih
publikacija Zavoda korisnicima, planira, uređuje, izrađuje i tiska obrasce i
publikacije na osnovi Programa statističkih istraživanja i Programa
publiciranja.

U Upravi informacija,
dokumentacije i publicistike ustrojavaju se:

7.1. Odjel statističkih
informacija i dokumentacija,

7.2. Odjel pismohrane i
publikacija,

7.3. Odjel uredništva,

7.4. Odjel prijepisa i tiska.

Članak 43.

Odjel statističkih informacija i dokumentacija obavlja slje­deće stručne
i informativne poslove: nabavu, obradu, posudbu, arhi­viranje fonda specijalne
knjižnice, rješavanje zahtjeva do­maćih i stranih korisnika, rješavanje
zahtjeva elektroničkom poš­tom, pisanje ponuda s cijenom usluga, rješavanje
upitnika u suradnji sa stručnim odjelima DZS-a, prodaju publikacija, izradu
adresara pretplatnika.

Članak 44.

Odjel pismohrane i
publikacija obavlja sljedeće poslove: odlaganje, sređivanje, izlučivanje i
osiguravanje statističke pismo­hrane, pismohrane pravnih poslova, računovodstva
i tekućeg poslovanja, osiguravanje i vođenje arhivskih knjiga i popisa građe,
predavanje građe Državnom arhivu, skladištenje, dopremu i distribuciju
publikacija u Zavodu, te pripremu za distribuciju vanjskim korisnicima prema
adresaru korisnika, također surađuje i pruža stručnu pomoć pismohranama
županijskih ureda za statistiku, obavlja fotokopiranje za potrebe Zavoda, te
odvoz starog papira.

Članak 45.

Odjel uredništvaobavlja sljedeće poslove: uređivanje i
objavljivanje publikacija Zavoda prema Programu publiciranja, uređi­vanje
obrazaca za provođenje statističkih istraživanja prema Programu statističkih
istraživanja, jezično uređivanje svih materijala Zavoda, prevođenje publikacija
i ostalih materijala za potrebe Zavoda, praćenje i pružanje stručne pomoći u
razvoju publi­ci­stičke djelatnosti županijskim uredima za statistiku, praćenje
pu­blicističke djelatnosti u stranim zemljama, te vođenje evidencije o rokovima
izlaska publikacija.

Članak 46.

Odjel prijepisa i tiskaobavlja sljedeće poslove: u prijepisu se
tehnički obrađuju obrazci i publikacije pristigli od stručnih odjela
pripremljeni na klasičan način (u papirnatom obliku - rukopisu) ili na disketi.
Obrada publikacija obavlja se prema Preporukama za uobličavanje publikacija.
Izrađuju se grafikoni koji čine sastavni dio svih publikacija, vrši se konačna
priprema materijala za tiskaru, na papiru ili na foliji ovisno o nakladi
publikacija i vrsti tiska.

Tiskara pripremljeni materijal iz prijepisa umnožava ili na fotokopirnom
stroju ili na stroju za tiskanje što ovisi o nakladi pojedine publikacije.

Obrasci se montiraju, snimaju na ofsetne ploče, razvijaju, tiskaju i
režu na zadani format.

Statistička izvješća i ostale vrste publikacija montiraju se, sni­maju
na ofsetne ploče, razvijaju, tiskaju, sabiru (prema potrebi klamaju), bigaju i
uvezuju ručno ili strojno.

Za potrebe stručnih odjela uvezuju se tablogrami.

B.8. Uprava informatičkih tehnologija

Članak 47.

Uprava informatičkih tehnologijaobavlja sve aktivnosti oko
pružanja tehnološke osnovice za računalnu obradu statističkih istraživanja:
planiranje, izbor i implementaciju informatičkih tehnologija kojima će se
unaprijediti obrada podataka statističkih is­tra­živanja, izgraditi statističke
baze podataka, uvesti suvremene me­tode diseminacije i razmjene statističkih
podataka između tijela državne uprave i ostalih korisnika u zemlji i inozemstvu
te omogućiti podrška odlučivanju temeljenom na kvalitetnim i pravovremenim
statističkim podacima; planiranje, sudjelovanje u nabavi, implementaciju i
održavanje računalnih resursa koji služe izgradnji i stalnom unapređenju
statističkog informacijskog sustava, sudjeluje na stručnim skupovima iz
područja rada, prati tokove struke i stručnu literaturu, kontinuirano obrazuje
svoje djelatnike i sudjeluje u informatičkom obrazovanju ostalih djelatnika
Zavoda te ostale poslove prema potrebi.

U Upravi informatičkih
tehnologija ustrojavaju se:

8.1. Odjel projektiranja i
razvoja,

8.2. Odjel razvoja,
organizacije i održavanja aplikacija,

8.3. Odjel programiranja,

8.4. Odjel računala,

8.5. Odjel statističke obrade i unosa podataka.

Članak 48.

Odjel projektiranja i razvoja obavlja sljedeće poslove: definiranje,
izbor i uvođenje novih informatičkih tehnologija u redovitu produkciju u cilju
ukupnog razvoja Zavoda, a posebno razvoja obrade podataka te suvremene
diseminacije dobivenih rezultata; upoznavanje i izbor novih informatičkih
tehnologija, postavljanje informatičkih standarda koji će pridonijeti
efikasnijem razvoju i korištenju programske podrške i posebno njenom
jednostavnijem održavanju, izradu programske podrške koja će podržavati
postavljene standarde; sudjelovanje u projektima postavljanja (izrade
metodologije) statističkih istraživanja kada su potrebna posebna znanja iz
područja informatike, realizaciju pilot-projekata uz korištenje novih
informatičkih tehnologija, izradu projekata za velika i nestandardna
statistička istraživanja, organizaciju školovanja djelatnika Uprave
informatičkih tehnologija i sudjelovanje u školovanju djelatnika Zavoda u
funkciji uvođenja novih infor­matičkih tehnologija, podršku djelatnicima Uprave
informatičkih tehnologija i Zavoda u korištenju novih informatičkih
tehnologija.

Članak 49.

Odjel razvoja, organizacije i
održavanja aplikacija obavlja sljedeće poslove: primjenu standardnih alata i
metoda u realizaciji projekata obrade podataka statističkih istraživanja, zadanih
u okviru statističkog informacijskog sustava, u svrhu kvalitetne, brže i
jednostavnije proizvodnje statističkih informacija, te edukaciju koris­nika
statističkih istraživanja; suradnju s korisnikom (statis­tičarem) pri
definiciji funkcija obrade podataka statističkog istraživanja, analizu
korisnikovih projektnih zahtjeva i, po potrebi, davanje stručne pomoći kod
definiranja zashtjeva, odabire programe i alate iz paketa standardnih alata i
izrađuje dijagram tijeka radnji od unosa, preko obrade do tabeliranja podataka,
uvaža­vajući specifičnosti zahtjeva pojedinih statističkih istraživanja
sugerira korisniku redefiniciju zahtjeva i izrađuje posebnu programsku podršku
ukoliko standardni alati nisu primijenjivi; radi na izradi aplikacije, testira
izvođenje projekta, izrađuje dokumentaciju o projektu i upute korisnicima,
provodi izmjene i dopune nastale u projektnom zahtjevu, održava projekt.

Članak 50.

Odjel programiranja obavlja
sljedeće poslove: izradu programa koji se koriste za obradu podataka statističkih
istraživanja i održavanje tih programa. Izrada programa obuhvaća programe za
središnje računalo i programe za distribuiranu obradu podataka na mreži radnih
stanica. To su namjenski programi za ciljano istraži­vanje, programi za
rješavanje posebnih zahtjeva korisnika, specijalni programi, programi opće
namjene (generatori programa, po­moćni programi, moduli opće namjene, objekti);
ažurira postojeće programe i održava ih te usvaja i primjenjuje nove tehnike
programiranja i nove alate.

Članak 51.

Odjel računala obavlja
sljedeće poslove: upravljanje infor­matičkom infrastrukturom, obavljanje
poslova koji osiguravaju rad središnjeg računala Zavoda i mreže računala i
radnih stanica; osigurava uvjete za rad, pouzdanost i stabilnost operativnih
sustava (sistemskih, komunikacijskih, baza podataka itd.), povećavanje propusne
moći i sigurnosti, podešavanje parametara, pisanje pomoćnih sistemskih
programa, upravljanje računalno-komunikacijskim mrežama, određivanje i nadzor
pravila i postupaka kojima se osigurava sigurnost podataka, praćenje razvoja
sistemske programske podrške i operativnih sustava, testiranje i predlaganje
rješenja koja će podržati planirani razvoj; obrazovanje, dizajn, implementaciju
novih operativnih sustava; praćenje i davanje izvješća o statusu i korištenju
sistemske podrške; pružanje tehnič­ke pomoći korisnicima Zavoda pri rješavanju
problema s osobnim računalima; obavlja i unos podataka statističkih
istraživanja s obrazaca na središnje računalo ili neko drugo računalo u mreži,
pra­ćenje i davanje izvješća o statusu pojedinih poslova; administriranje
elektroničkih medija za pohranu podataka, formiranje i održavanje arhive
elektroničkih medija; vođenje evidencije pos­toje­će računalne opreme,
održavanje i praćenje potreba za nabavom nove opreme.

Članak 52.

Odjel statističke obrade i unosa podataka obavlja sljedeće pos­love:
razvrstavanje, numeriranje i razduživanje obrazaca stati­stičkih istraživanja,
šifriranje, kontrolu potpunosti i logičnosti, ispr­avljanje podataka na
tablogramu i računalu, praćenje koncentracije i obuhvata za svako istraživanje,
praćenje i davanje izvješća o statusu pojedinih poslova, obradu istraživanja
uredskim računskim strojevima. Odjel obavlja i sljedeće poslove: unos podataka
prikupljenih za potrebe statističkog istraživanja s obrazaca na elektronički
medij te prijenos na središnje računalo ili neko dru­go računalo u mreži.
Poslovi uključuju razne tehnologije (unos prepisivanjem u računalo, unos putem
optičkog čitanja obrazaca i dr.), korištenje postupaka definiranih u odjelima
koji se bave razvojem programske i sistemske podrške, te praćenje i izvješ­ćivanje
o statustu pojedinih poslova.

B.9. Uprava registara

Članak 53.

Uprava registaraobavlja
sljedeće stručne poslove: izradu i razvoj metodologije, pripremu pravnih podloga
i sudjelovanje u razvitku informacijskog sustava za vođenje registara,
ustrojavanje i vođenje središnje beze podataka o poslovnim subjektima i
njihovim dijelovima prema Nacionalnoj klasifikaciji djelatnosti, definiranje,
prikupljanje i vođenje podataka o statističkim jedinicama koristeći nacionalne
i međunarodne standarde, klasifikacije i definicije, ustrojavanje i vođenje
registra prostornih jedinica, razvitak geografskog informacijskog sustava i
nomenklature prostornih jedinica za statistiku, sudjelovanje u provedbi
statističkih istraži­va­nja Zavoda na temelju podataka registara.

U Upravi registara
ustrojavaju se:

9.1. Odjel administrativnog
poslovnog registra,

9.2. Odjel statističkog
poslovnog registra,

9.3. Odjel registra
prostornih jedinica.

Članak 54.

Odjel adminstrativnog
poslovnog registra obavlja sljedeće poslove: vođenje središnje baze podataka o
poslovnim subjektima; razvrstavanje poslovnih subjekata i njihovih djelova
temeljem prija­ve i prateće dokumentacije u pretežitu-glavnu djelatnost prema
Nacionalnoj klasifikaciji djelatnosti, upisivanje podataka zna­čajnih za
statistička istraživanja kao i praćenje promjena; izdavanje Obavijesti o
razvrstavanju; ustrojavanje Registra obrta i drugih fizičkih osoba koje
obavljaju djelatnost u skladu s propisima preuzimanjem podataka od nadležnih
tijela.

Članak 55.

Odjel statističkog poslovnog
registra obavlja sljedeće poslove: predlaganje i izradu propisa iz područja
adminstrativnih registara, statističkog poslovnog registra na temelju europskih
i svjet­skih statističkih standarda, izradu metodoloških osnova za
ustrojavanje, vođenje i ažuriranje statističkog poslovnog registra, te upotrebu
i publiciranje podataka o jedinicama statističkog poslovnog registra,
provođenje statističkih istraživanja i druge poslove potrebne za ustrojavanje,
vođenje i ažuriranje statističkog poslovnog registra.

Članak 56.

Odjel registra prostornih
jedinica obavlja sljedeće poslove: izra­du metodologije za vođenje registra
prostornih jedinica, ažurno vođenje podataka o županijama, gradovima, općinama,
naseljima, statističkim i popisnim krugovima te drugim jedinicama propisanim
metodologijom; pripremanje i sređivanje tehničke dokumentacije kao prostorne
podloge na izabranom području; u sklopu priprema za Popis pučanstva izrada i
ažuriranje potrebnih datoteka prostornih jedinica; obavještavanje odjela Zavoda
o nastalim promjenama u svezi s prostorniim jedinicama.

B.10.Uprava pravnih, financijsko-računovodstvenih, općih poslova i
nabave

Članak 57.

Uprava pravnih, financijsko-računovodstvenih, općih poslova i nabave
obavlja upravne, pravne i druge stručne poslove iz djelokruga Zavoda, a koji se
odnose na pripremu i izradu nacrta zakonskih prijedloga, drugih propisa,
pravilnika, naredba, naputaka i ostalih provedbenih akata, daje stručna mišljenja
glede primjene i provedbe zakona i drugih propisa, obavlja poslove kadrovske
politike, organizira i koordinira rad u obavljanju računovodstvenih poslova
sukladno propisima, sastavlja glavne financijske i statis­tič­ke periodične
izvještaje, izrađuje proračun kroz sustav državne riznice, sastavlja bruto
bilance i preglede izvršenja financijskog plana, brine o racionalnom i
svrsishodnom korištenju sredstava osiguranih u državnom proračunu, vodi
financijsko knjigovodstvo Zavoda prema pozitivno-pravnim propisima, obavlja i
druge poslove u svezi s financiranjem i računovodstvenim poslovima, obavlja
poslove centralizirane nabave roba, usluga i radova, poslove ekonomata,
održavanje, poslove sigurnosti, zaštite, poslove centralizirane pisarnice,
pismohrane, distribucije, te ostale zajedničke poslove.

U Upravi pravnih, financijsko-računovodstvenih, općih poslova i nabave
ustrojavaju se:

10.1. Odjel pravnih i
kadrovskih poslova,

10.2. Odjel financijsko
planskih i računovodstvenih poslova,

10.3. Odjel općih poslova i
nabave.

Članak 58.

Odjel pravnih i kadrovskih
poslova priprema i izrađuje nacrte prijedloga zakona i prijedloga drugih
propisa, pravilnika, naredbi, naputaka i drugih akata, prati i daje stručna
mišljenja u svezi s primjenom zakona i podzakonskih akata, priprema i izrađuje
sve ugovore, provodi i prati kadrovsku politiku, brine o stanju kadrova i
izradi plana stručnog osposobljavanja i usavršavanja državnih službenika i
namještenika, brine o ostvarivanju prava, obveza i odgovornosti državnih
službenika i namještenika, izrađuje rješenja i odluke, vodi propisane
evidencije, izrađuje izvješća o stanju kadrova, vodi osobne očevidnike državnih
službenika i namješ­tenika, pruža stručnu pomoć svim ustrojstvenim jedinicama
Zavoda.

Članak 59.

Odjel financijsko planskih i
računovodstvenih poslovavodi financijsko i materijalno knjigovodstvo
prema pozitivno-pravnim propisima, izrađuje temeljne financijske i periodične
statističke izvještaje, organizira i vodi godišnji popis (inventuru), brine o
nap­lati kunskih i deviznih izlaznih računa u svezi s poslovima vlastite
djelatnosti, vodi devizni kontrolnik, sastavlja prijedlog plana proračuna
Zavoda i plana vlastite djelatnosti, priprema prora­čun kroz sustav državne
riznice, izrađuje financijske planove, prati izvršenje financijskog plana
proračuna i vlastite djelatnosti, kontrolira racionalno i svrsishodno
korištenje sredstava osiguranih u proračunu, kontrolira i likvidira
knjigovodstvene isprave, provodi kunska i devizna plaćanja, obračunava plaće,
naknade i ostala primanja, vodi glavnu kunsku i deviznu blagajnu, prati i
primjenjuje zakonske i druge propise, te obavlja i ostale financijske i računo­vod­stvene
poslove.

Za obavljanje dijela poslova
iz stavka 1. ovog članka ustrojavaju se:

10.2.1. Odsjek financijskog
knjigovodstva i plana,

10.2.2. Odsjek likvidature i
obračuna.

Članak 60.

Odsjek financijskog knjigovodstva i plana vodi glavne financijske knjige
(Glavna knjiga I. Glavna knjiga II.), pomoćne finan­cij­sko računovodstvene
knjige, vodi materijalno knjigovodstvo, godišnji popis, brine o naplati
potraživanja od kupaca, sastavlja prijedlog plana proračuna i vlastite
djelatnosti, izrađuje financijske planove, kontrolira trošenje proračunskih
sredstava, izrađuje financijske i statističke izvještaje, obavlja poslove u
sustavu državne riznice.

Članak 61.

Odsjek likvidature i obračunaobavlja financijsko računovod­stvenu kontrolu knjigovodstvenih dokumenata,
likvidira knjigovodstvene isprave, provodi plaćanja u zemlji i inozemstvu, vodi
kunsko i devizno blagajničko poslovanje, obračunava plaće, bolovanja, naknade
troškova i ostala primanja za djelatnike, te obavlja poslove likvidature i
obračuna vanjskim suradnicima u svezi s izvršenjem Programa statističkih
istraživanja.

Članak 62.

 Odjel općih poslova i nabave obavlja poslove jedinstvene na­bave
roba, usluga i radova, poslove sigurnosti, zaštite, obrane, organizira i vodi
godišnji popis (inventuru), obavlja poslove vratarnice i telefonske centrale,
vodi jedinstveni urudžbeni zapisnik i upisnik predmeta upravnog postupka,
obavlja ostale poslove uredskog poslovanja u jedinstvenoj pisarnici, poslove
prijama, dostave, otpreme, poslove prijevoza, kontrole ispravnosti i održavanje
vozila Zavoda, sve poslove distribucije, vodi skladište potrošnog materijala,
obavlja poslove organizacije i nadziranja popravaka i radova, opremanje
prostorija Zavoda, održavanje i preseljenje sredstava i opreme Zavoda, čišćenje
prostorija, grijanje, te poslove prehrane djelatnika.

IV.  UPRAVLJANJE ZAVODOM

Članak 63.

Radom Zavoda upravlja ravnatelj.

Zamjenik ravnatelja zamjenjuje ravnatelja u slučaju njegovog izbivanja
ili spriječenosti te obavlja i druge poslove koje mu povjeri ravnatelj.

Pomoćnici ravnatelja upravljaju radom uprava, te obavljaju i druge
poslove koje im povjeri ravnatelj.

Radom odjela upravljaju načelnici.

Radom Kabineta ravnatelja upravlja tajnik Kabineta.

Radom odsjeka upravljaju donačelnici ili podnačelnici.

Članak 64.

U Zavodu se utvrđuju posebni položaji savjetnika ravnatelja i to:

- savjetnik za izgradnju statističkog sustava,

- savjetnik za temeljnu
podršku statističkog sustava.

Sukladno odredbi članka 159.
stavka 3. Zakona o državnim službenicima i namještenicima i o plaćama nositelja
pravosudnih dužnosti, položaji državnih službenika iz stavka 1. ovog članka
razvrstavaju se od IV. do II. platnog razreda, s time da im je početni platni
razred položaja IV. najniži platni razred u koji se postavljaju državni
službenici I. vrste zvanja koji imaju radnog staža do 10 godina potrebnog za
stjecanje pojedinog položaja, dok je završni platni razred istih položaja II.
platni razred s rasponom od 15 i više godina radnog staža.

Članak 65.

 Ravnatelj Zavoda odgovoran je za svoj rad izravno Vladi Republike
Hrvatske.

Zamjenik ravnatelj odgovoran
je za svoj rad ravnatelju.

Pomoćnici ravnatelja za svoj
su rad odgovorni ravnatelju.

Tajnik Kabineta ravnatelja
odgovoran je za svoj rad ravnatelju.

Načelnici odjela u sastavu
uprava i načelnik samostalnog odjela odgovorni su za svoj rad nadležnom
pomoćniku ravnatelja i ravnatelju.

Donačelnici i podnačelnici
odsjeka odgovorni su za svoj rad načelniku odjela u sastavu kojeg je odsjek,
nadležnom pomoćniku ravnatelja i ravnatelju.

Ovlasti i odgovornosti
državnih službenika iz ovog članka te ostalih državnih službenika i
namještenika pobliže će se utvrditi Pravilnikom o unutarnjem redu Zavoda.

Članak 66.

Savjetodavno tijelo
ravnatelja je Kolegij ravnatelja.

V. SLUŽBENICI I NAMJEŠTENICI ZAVODA

Članak 67.

 Poslove i zadaće iz djelokruga Zavoda, ovisno o vrsti, slo­ženosti,
stručnoj spremi i drugim uvjetima obavljaju službenici i na­mještenici,
raspoređeni u službenička zvanja i položaje te namještenička radna mjesta.

 Okvirni broj državnih službenika i namještenika potrebnih za
obavljanje poslova iz djelokruga Zavoda prikazan je u tablici koja je sastavni
dio ove Uredbe, a ne objavljuje se u »Narodnim novinama«.

VI.  SURADNJA I NAČIN PLANIRANJA
POSLOVA

Članak 68.

 Zavod surađuje s drugim tijelima
državne uprave i s pravnim osobama koje imaju javne ovlasti u svezi s
ostvarivanjem stručnih i upravnih poslova iz djelokruga Zavoda.

 Zavod surađuje sa stručnim, znanstvenim i drugim ustanovama i
institucijama i s fizičkim osobama radi rješavanja pojedinih stručnih pitanja
iz djelokruga Zavoda.

 Zavod surađuje i posebnu brigu posvećuje radu Hrvatskoga
statističkog društva.

 Zavod provodi, potiče i promiče međunarodnu suradnju.

Članak 69.

 Radi rasprave o pojedinim
pitanjima iz djelokruga Zavoda, utvrđivanja nacrta propisa, davanja stručnih
mišljenja i prijedloga o značajnim pitanjima iz djelokruga Zavoda, rada na
projektima, ravnatelj može osnivati stručne savjete, radne skupine i projektne
timove.

 Aktom o osnivanju utvrđuje se
djelokrug, način rada i visina bruto naknade, kao i voditelji stručnog savjeta,
radne skupine i projektnog tima.

Članak 70.

 Poslovi i zadaće Zavoda
obavljaju se na temelju zakona i Programa statističkih istraživanja Republike
Hrvatske.

VII.  PRIJELAZNE I ZAVRŠNE
ODREDBE

Članak 71.

Pitanja od značenja za rad Zavoda koja nisu uređena zakonom,
podzakonskim aktima i ovom Uredbom, uredit će se Pravilnikom o unutarnjem redu
Zavoda

  Pravilnikom iz stavka 1. ovog
članka utvrdit će se broj potrebnih državnih službenika i namještenika s
naznakom njihovih osnovnih poslova i zadaća, stručnih uvjeta potrebnih za
njihovo obavljanje, njihove ovlasti i odgovornosti, te druga pitanja od
značenja za rad Zavoda.

 Ravnatelj Zavoda će u roku od 60 dana od dana stupanja na snagu
ove Uredbe donijeti Pravilnik o unutarnjem redu Zavoda.

Članak 72.

 Ova Uredba stupa na snagu osmoga
dana od dana objave u »Narodnim novinama«.

Klasa:
023-03/00-01/39

Urbroj:
5030115-00-1

Zagreb,
13. srpnja 2000.

 Potpredsjednik,
zamjenik predsjednika
**dr. sc. Goran Granić,** v. r.

if !supportEmptyParas endif

Uredba, NN 72/2000-1568